ХьатIакхаьчар сайре, хьаший а хьабаьхкар, бахканзар берригаш, пхиъ вера. Юхебисараш хьатIабахкарга хьежаш даьгIар цхьан сахьата совгIа, бакъда, кхы саг хьатIаванзар. Телефон дIа-хьа техача цхьаболчар шоаш мукъа бац, геттара гIулакхаш долаш хьувз аьлар. ХIаьта цхьаболчар вIалла телефон хьа а эцанзар, хьаштдале юха а тоханзар. Болабелар сона нана а, цIен-нана а, новкъостех фу хиннад хьа, кхы саг хьатIавоагIаций, яхаш хетт. Цар хаттара малагIа жоп лургда ца а ховш баламаш озар аз. Хьалххе а хьа мукъагIа аьннадаларе…